EkBass/fiwiki-20250220-pages-articles huggingface dataset:
Esteettinen asenne

Esteettinen asenne on teoria, jonka mukaan kokijan erityinen suhtautumistapa kokemuksiin tai kohteisiin tuottaa esteettisen kokemuksen. Esteettisen asenteen teoriat pyrkivät antamaan selityksen sille, miksi voimme pitää hyvin erilaisia kokemuksia, tapahtumia ja objekteja esteettisesti arvokkaina. Arthur Schopenhauer (1788-1860) esittää kenties ensimmäisen esteettisen asenneteorian teoksessaan Die Welt als Wille und Vorstellung (1819; "Maailma tahtona ja mielteenä"), jossa hän sivuuttaa kantilaisen esteettisen arvostelman kysymyksen painottaakseen esteettistä kontemplaatiota, joka puolestaan on pyyteetön asenne suhteessa tarkastelun kohteeseen. Esteettinen kokemus on mahdollista vain kun suhtaudumme siihen intresittömästi ja käytännön elämästä erkaantuneena. Tämä käsitys on helppo ymmärtää, jos ajattelemme yleisöä museoissa tai konserttisaleissa, mutta voimme ulottaa sen esim. luonnonilmiöiden tarkasteluun: tietty asennoituminen sallii meidän ihailla auringonlaskun värejä arvokkaina itsessään. Asenneteoriaa kehittelivät monet angloamerikkalaiset filosofit, kuten Edward Bullough (1880-1934) ja Jerome Stolnitz (s. 1925), jotka myös painottivat jyrkkää eroa käytännön intressien ja esteettisen asenteen pyyteettömyyden välillä. Bullough'n terminologian mukaan tarvitsemme psyykkisen distanssin esteettiseen objektiin voidaksemme tarkastella sitä käytännöllisestä elämästämme irrotettuna eli objektiivisesti. Angloamerikkalaisen estetiikan asenneteoriat ovat kuitenkin hiipuneet pois suosiosta, etenkin George Dickien (s. 1926) intressin ajatusta kohtaan esittämän kritiikin jälkeen. Dickie väittää, etteivät intressi ja intressittömyys muodosta todellista vastakohtaa, vaan voimme joko kohdistaa huomiomme esteettiseen objektiin tai sitten kohdistamme sen johonkin muualle, esim. objektin herättämiin assosiaatioihin - näillä vaihtoehdoilla ei ole todellista arvoeroa eivätkä ne voi toimia myöskään esteettisen arvon mittareina. == Lähteet == * Luokka:Estetiikka
Nimellistulotavoite

Nimellistulotavoite on rahapolitiikan tavoite. Tällaisia tavoitteita keskuspankit käyttävät edistääkseen kansantalouden toimintaa. Nimellistulo ei ota huomioon inflaatiota. Ohjattava nimellistulo voi olla nimellinen bruttokansantuote (NBKT) tai nimellinen bruttokansantulo. GDI:n katsotaan olevan tarkempi mitta Keskuspankit käyttävät erilaisia tekniikoita tavoitteensa saavuttamiseksi, mukaan lukien tavanomaiset työkalut, kuten koron kohdistaminen tai avomarkkinaoperaatiot, epätavalliset työkalut, kuten määrällinen keventäminen tai ylimääräiset varannot ja odotusten hallinta. NBKT:n vakauttamistavoitetta ehdottivat alun perin James Meade (1978) ja James Tobin (1980). Käsite otettiin uudelleen käyttöön ja sitä levitti vuoden 2008 talouskriisin jälkeen ryhmä (koulukunta), joka tuli tunnetuksi markkinamonetaristeina. He väittivät, että kriisi olisi ollut paljon vähemmän vakava, jos keskuspankit hyväksyisivät jonkinlaisen nimellistulotavoitteen. == Kannattajia == Nimellistuloa rahapolitiikan tavoitteena ovat esittäneet jo Nobel-palkittu James Meade ja myöhemmin Tobin (1980) ja Brittan (1981). Nimellistulotavoitetta tukevia tutkimustuloksia ovat esittäneet mm. Bean (1983), Gordon (1985), McCallum (1997), Hall ja Mankiw (1994), Feldstein ja Stock (1994), Theran (1999). Tosin he kannattivat tavoitteeksi nimellistulon kasvuvauhtia, Kanadan ja sittemmin Englannin pankin pääjohtaja Mark Carney nimellistulon tavoiteuraa. ==Suomen Pankin analyysi== Nimellistulotavoite ei vaatisi tietoa siitä, miten hinnat ovat yhteydessä kokonaistuotantoon tai millainen on tuotantokuilu. Simulointien mukaan se ei toimisi hyvin malliepävarmuuden ja mittausvirheiden oloissa, mutta tämä ongelma koskee kasvutavoitetta, ei ura- eli tasotavoitetta. Kasvu olisi 2-3 % ja toivottu inflaatio 2 %, nimellistulon kasvutavoitteen pitäisi olla 4-5 % vuodessa. Sen vakauttaminen vakauttaisi myös valtioiden ja muiden toimijoiden lainanmaksukykyä. Velkaongelmien haitallisuus voisi lievittyä, joten velkakriisit luovat tilauksen nimellistulotavoitteelle. Uratavoite lisää tulevaisuuden ennustettavuutta verrattuna siihen, että pyrittäisiin vakauttamaan vain kunkin vuoden kasvuvauhti korjaamatta aiempien vuosien virheitä. Jotkut epäilevät, että kansa ei ymmärtäisi nimellisen ja reaalisen tuotannon eroa tai sitä, että kansantulotilastot saadaan vasta viiveellä. Suomen Pankin analyysissä "nimellistulo" tarkoittaa nimellistä bruttokansantuotetta. == Lähteet == == Aiheesta muualla == * * * * "Tavoitteen muuttaminen". Taloustieteilijä. 27. elokuuta 2011. Haettu 23. lokakuuta 2011. * * Romer, Christina D. (29. lokakuuta 2011). "Hyvä Ben: Volcker-hetki on aika". The New York Times. Haettu 31. lokakuuta 2011. * * * Romer, Christina D. (10. kesäkuuta 2012). "TALOUDELLINEN NÄKYMÄT; se on Fedin aika edetä - taloudellinen näkymä". The New York Times. Luokka:Keskuspankit Luokka:Rahapolitiikka
Ibrahim Ismail Chundrigar

Ibrahim Ismail Chundrigar (1897–1960) oli pakistanilainen poliitikko, joka toimi maansa pääministerinä 17. lokakuuta – 11. joulukuuta 1957. Chundrigar valmistui Bombayn yliopistosta ja alkoi toimia juristina vuonna 1920. Hän toimi Bombayn valtuustoissa, ja kun Pakistan itsenäistyi, hänet valittiin sen ensimmäiseen hallitukseen kauppa- ja teollisuusministeriksi. Kun Huseyn Shaheed Suhrawardy erosi pääministerin paikalta, Chundrigaria pyydettiin muodostamaan uusi hallitus. Hän johti neljän puolueen koalitiohallitusta vajaat kaksi kuukautta. == Lähteet == Luokka:Pakistanin pääministerit Luokka:Vuonna 1897 syntyneet Luokka:Vuonna 1960 kuolleet
Paakinmäki

Paakinmäki tai lyhyemmin Paakki on kylä Sotkamon kunnan luoteisosassa rajoittuen Paltamon Kontiomäkeen ja Kajaanin Jormuaan. Se sijaitsee korkealla samannimisellä mäellä yhdystien 9010 varrella. Myös Joensuu–Kontiomäki-rata kulkee kylän läpi Kontiomäeltä Vuokattiin, joskin Paakin laiturivaihde on lakkautettu. Se sijaitsi kahdeksan kilometrin päässä Kontiomäen asemalta. Liikennepaikan lähellä sattui vuonna 1926 vakava junaonnettomuus. Paakinmäellä toimi aiemmin koulu, jonka rakennukset ovat nykyään yksityisessä muun muassa kuvataiteilija Kaarina Kuusisto-Lukkarin ateljeekäytössä. Paakinmäen alla on Paakinlampi, josta saa alkunsa Pohjajoki, jonka yläjuoksua on suojeltu. Siellä on paikallisen väestön haminapalstoja ja arvokalojen kutupaikkoja. Joki laskee Kajaanin puolelle Oulujärven Jormuanlahteen. Paikallinen erikoinen traditio on jäälyhty, joita tehdään jouluksi vähintään useita satoja, jopa tuhatkin kappaletta valaisemaan maisemaa pimeimpänä vuodenaikana. == Lähteet == Luokka:Sotkamon kylät
S!sters

S!sters on vuonna 2019 perustettu saksalainen duo, jonka muodostavat laulajat Laurita Spinelli ja Carlotta Truman. Yhtye edusti Saksaa kappaleella "Sister" vuoden 2019 Eurovision laulukilpailussa Tel Avivissa. S!sters pääsi edustamaan Saksaa voitettuaan maan vuoden 2019 euroviisukarsinnan Unser Lied für Israel -kilpailun. == Jäsenet == * Laurita Spinelli – laulaja * Carlotta Truman – laulaja == Lähteet == Luokka:Saksalaiset yhtyeet Luokka:Saksan euroviisuedustajat Luokka:Vuoden 2019 euroviisuedustajat
Feroz Khan Noon

Feroz Khan Noon (7. toukokuuta 1893 – 9. joulukuuta 1970) oli pakistanilainen poliitikko, joka toimi maansa pääministerinä 1957–1958. Hän oli koulutukseltaan juristi ja työskenteli Lahoren korkeimmassa oikeudessa 1917–1926 ennen kuin lähti politiikkaan. Hän oli Intian suurlähettiläänä Lontoossa vuosina 1936–1941. Vuosina 1942–1945 Khan oli Intian puolustusministeri, tässä tehtävässä hän oli ensimmäinen syntyperäinen intialainen. Itsenäisessä Pakistanissa Khan oli ensin puolustusministeri vuodesta 1956, ja seuraavana vuonna hänet valittiin pääministeriksi. Presidentti Iskander Mirza oli aluksi tukenut häntä, mutta koki Khanin olevan valtapyrkimyksiensä tiellä. Sotilasvallan nousun myötä Khan menetti asemansa. == Lähteet == Luokka:Pakistanin pääministerit Luokka:Vuonna 1893 syntyneet Luokka:Vuonna 1970 kuolleet
Conan Osíris

Tiago Miranda (s. 5. tammikuuta 1989 Lissabon, Portugali), tunnettu paremmin taiteilijanimellään Conan Osíris, on portugalilainen laulaja ja lauluntekijä. Hän nousi kuuluisuuteen Portugalissa julkaistessaan kappaleensa nimeltä "Telemóveis", jolla hän osallistui Portugalin euroviisukarsintana toimivaan Festival da Canção 2019 -kilpailuun. Heti julkistamisensa jälkeen Telemóveis sijoittui top-listoille Youtube- ja Spotify-sovelluksissa. 2. maaliskuuta 2019 hän voitti Festival da Canção 2019 -kilpailun finaalin ja edusti näin Portugalia kappaleella "Telemóveis" vuoden 2019 Eurovision laulukilpailussa Tel Avivissa. == Diskografia == === Albumit === Nimi Yksityiskohdat Listasijoitukset POR Cathedral * Julkaistu: 2011 (POR) — Música, Normal * Julkaistu: 5. elokuuta 2016 (POR) * Levy-yhtiö: AVNL Records — Adoro Bolos * Julkaistu: 30. joulukuuta 2017 (POR) * Levy-yhtiö: Ao Sul do Mundo, AVNL Records — === EP- levyt === Nimi Yksityiskohdat Listasijoitukset POR Silk * Julkaistu: 24. kesäkuuta 2014 (POR) * Levy-yhtiö: AVNL Records — === Singlet === ==== Pääartistina ==== Nimi Vuosi Listasijoitukset Sertifionnit Albumi POR "Telemóveis" 2019 56 — Festival da Canção 2019 == Lähteet == Luokka:Portugalilaiset laulajat Luokka:Portugalin euroviisuedustajat Luokka:Vuoden 2019 euroviisuedustajat Luokka:Vuonna 1989 syntyneet Luokka:Elävät henkilöt
Lahti (romaani)

Lahti on Arto Salmisen vuonna 2004 ilmestynyt romaani. == Juoni == Marko on armeijassa Lahden Hennalassa. Hän ilmoittautuu vapaaehtoiseksi harjoitukseen, jossa sikoja lahdataan metsässä jossain Hollolan takana. Tarkoituksena on harjoitella sodan logistiikkaa. Harjoituksen kuvaus on osin omaelämäkerrallinen. Markon pienyrittäjäisää ”lahdataan” myös. K- ja S-ryhmä ovat vallanneet maan ja lämpöpuhallintukkurilta loppuvat aseet. == Teemat == Salminen rinnastaa romaanissa ihmisen ja sian. Siat kelpaavat harjoituskappaleiksi ammuttaviksi ja hoidettaviksi, koska ne muistuttavat ihmistä. Harjoituksessa Markolle selviää sodankäynti logistiikkana, jonka lopputuote on ruumis. Kaatuneiden määrää ei voi ennakoida, mutta ennustevirheen hajonta ei saisi vaikuttaa toimitusajan hajontaan. Eversti Täyssinä kertoo myös luodin matkan louhittavasta malmista venäläissotilaan päähän ja tulkitsee, että risapaitainen neekeri ei turhaan raatanut kaivoksessa. Markon isä ymmärtää kapitalismin noudattavan sodan periaatteita. Hän näkee kaverinsa Kala-Ykän pärjäävän vielä varastamalla, minkä tämä oikeuttaa sillä, että kaikki tavarat ovat varastettuja. Markon isä ei tähän suostu vaan ostaa kaksi metriä köyttä hirttäytyäkseen. Markon toverit ovat nimiltään Hiitola ja Äyräpää. Vihjataan, että menetyksiä tulee jatkossakin. == Vastaanotto == Putte Wilhelmsson pitää arviossaan Salmista John Steinbeckiin rinnastuvana suurena humanistina, joka ei kuitenkaan kaunistele, ei moralisoi eikä näe tarvetta kuvata sorrettuja vähemmän turmeltuneina kuin sortajia. Wilhelmssonin mukaan "Lahti on sivumäärältään vähäinen, koska Salmisen tasoinen tekijä ei enempää tarvinnut". == Lähteet == Luokka:Vuoden 2004 kirjat Luokka:Suomalaiset romaanit
Market Drayton

Market Drayton on vajaan asukkaan maalaiskaupunki Shropshiren kreivikunnassa läntisessä Keski-Englannissa, lähellä Staffordshiren ja Cheshiren rajaa. Se sijaitsee Severnjokeen laskevan Ternjoen ja Shropshire Union -kanavan varsilla. Kaupunki elää matkailusta ja pienteollisuudesta, joka tuottaa elintarvikkeita ja sähkölaitteita. Market Draytonin perustivat ilmeisesti saksit vuoden 950 paikkeilla. Domesday Bookin aikoihin (1086) sen maa-alueet oli jaettu kahdeksi kartanoksi, Great Draytoniksi ja Little Draytoniksi. Vilhelm Valloittaja nimitti Great Draytonin kartanonomistajaksi ranskalaisen Saint-Evroul’n luostarin, joka vuokrasi kartanoa edelleen Wemin paronille William Pantulfille. Vuonna 1112 Great Drayton siirtyi Combermere Abbeylle, jonka munkit saivat kuningas Henrik III:lta oikeuden järjestää kylässä markkinat keskiviikkoisin ja isomman tapahtuman Neitsyt Marian syntymäpäivänä syyskuussa. Englannin luostarilaitoksen lakkauttamisen (1536–1541) jälkeen kartanon maat osti Lontoon Cityn entinen ylipormestari Rowland Hill, ja ne päätyivät vuonna 1562 avioliiton kautta Corbetin suvulle läheisestä Adderleyn kylästä. Vuonna 1651 tulipalo tuhosi suurimman osan Draytonin alkuperäisistä taloista – yksi harvoista säilyneistä ristikkotaloista on Cotton’s House Shropshirekadulla. Kaupunki jouduttiin rakentamaan uudelleen, ja monet sen hienoimmista kivitaloista ovatkin peräisin Stuartien, Yrjöjen ja Viktorian aikakausilta. Vuonna 1835 vihittiin käyttöön Draytonin kautta kulkeva Birminghamin–Liverpoolin kanava (nykyinen Shropshire Union -kanava), ja 1860-luvulla kaupunkiin saapui rautatie. == Lähteet == ==Aiheesta muualla== Luokka:Asutut paikat Shropshiressä Luokka:Englannin kaupungit Luokka:Englannin kunnat
Hatari (yhtye)

Hatari () on vuonna 2015 perustettu islantilainen satiirinen tekno- ja punkrockyhtye Reykjavíkista, Islannista. Sen muodostavat Klemens Nikulásson Hannigan, Matthías Haraldsson ja Einar Stefánsson. Hatari on julkaissut yhden EP-levyn sekä lukuisia singlejä. Yhtye tunnetaan varsinkin heidän live- esityksistään sekä BDSM:stä inspiraation saaneista lava-asuista. Hatari kuvaa itseään "kapitalismin vastaiseksi BDSM-teknoyhtyeeksi". Yhtye edusti Islantia kappaleella "Hatrið mun sigra" vuoden 2019 Eurovision laulukilpailussa Tel Avivissa. == Historia == Klemens ja Matthías perustivat yhtyeen vuonna 2015. Einar liittyi yhtyeeseen myöhemmin. Hatari esiintyi ensimmäistä kertaa Iceland Airwaves festivaaleilla vuonna 2016 ja palasi festivaaleille vuonna 2018. Yhtye julkaisi ensimmäisen EP-levynsä nimeltä Neysluvara vuoden 2017 lokakuussa. EP-levy sisälsi kaksi musiikkivideota kappaleille "Ódýr" ja "X". Vuoden 2018 huhtikuussa Hatari järjesti Háskar -nimisen festivaalin. Festivaalilla esiintyi monia DJ-artisteja sekä bändejä Reykjavíkin alueelta. Festivaali sai tunnustusta Grapevine Music Awards 2019 -tilaisuudessa. Vuoden 2018 joulukuussa yhtye julkaisi kolmannen singlensä nimeltä "Spillingardans". Vuoden 2019 tammikuussa Hatarin ilmoitettiin olevan yksi kymmenestä kilpailijasta, jotka kilpailisivat Islannin vuoden 2019 euroviisukarsinnassa nimeltä Söngvakeppnin 2019. Hatari voitti kilpailun finaalin 2. maaliskuuta 2019 ja edusti näin Islantia kappaleella Hatrið mun sigra vuoden 2019 Euroviisuissa Israelissa. He sijoittuvat kilpailun finaalissa 18. toukokuuta 2019 kymmenennelle sijalle 234 pisteellä, joista 186 yleisöltä ja 48 tuomaristolta. Finaalissa pisteiden julkistuksen aikana he ottivat kantaa Israelin-Palestiinan konfliktiin pitelemällä Palestiina-aiheisia banderolleja, mikä aiheutti kohua mediassa, sillä poliittinen kannanotto on Euroviisuissa kielletty. Euroopan yleisradiounioni (EBU) rankaisi protestin vuoksi Islantia sakoilla syyskuussa 2019. == Jäsenet == * Klemens Nikulásson Hannigan * Matthías Tryggvi Haraldsson * Einar Hrafn Stefánsson == Diskografia == === Studioalbumit === Nimi Yksityiskohdat Listasijoitukset IS Neyslutrans * Julkaistu: 17. tammikuuta 2020 * Levy-yhtiö: Svikamylla ehf. * Formaatti: CD, LP, digital download — ===EP-levyt=== Nimi Yksityiskohdat Listasijoitukset IS Neysluvara * Julkaistu: 31. lokakuuta 2017 * Levy-yhtiö: Svikamylla ehf. * Formaatti: CD, digital download — ===Singlet=== Nimi Vuosi Listasijoitukset Albumi IS "Spillingardans" 2019 — Neyslutrans "Hatrið mun sigra" — "Klefi/صامد" (feat. Bashar Murad) — "Klámstrákur" — == Lähteet == Luokka:Islantilaiset yhtyeet Luokka:Islannin euroviisuedustajat Luokka:Vuoden 2019 euroviisuedustajat
Az én apám

Az én apám on Joci Pápain esittämä kappale, jolla hän edusti Unkaria vuoden 2019 Eurovision laulukilpailussa. Kappale kilpaili Euroviisujen ensimmäisessä semifinaalissa, jossa se sijoittui kahdenneksitoista ja karsiutui finaalista. == Lähteet == Luokka:Unkarin euroviisuedustuskappaleet Luokka:Vuoden 2019 euroviisuedustuskappaleet
Savukosken kirkonkylä

Savukosken kirkonkylä on Savukosken kunnan ainoa taajama. Se on Kemihaaran varrella siten, että sen pohjoispuolelle jäävät Savukosken kirkko, hautausmaa, koulu, kunnanvirasto, terveysasema ja tori. Hautausmalle on haudattu muun muassa tunnetut vaikuttajat Gabriel Kaleb Savukoski eli Sau-herra, Aleksi Hihnavaara eli Mosku sekä Veijo Nylund eli Sota-Roope; vanhin hauta vuodelta 1917 kuuluu itävaltalaiselle sotavankeudesta pakoa yrittäneelle Josph Nemethille.. Eteläpuolella on museo sekä Vitikan, Anttilan ja Jänkölän tilat. Joen ylittävän sillan kautta pääsee muun muassa Mukkavaaran ja Akansuvannon pikkukyliin. Sallaan menevä tie ylittää idässä joen vasta noin viiden kilometrin päässä Tenniöjoen laskukohdan yläpuolella. Länteen päin pääsee jokivartta seuraten Pelkosenniemelle. Kolmanteen naapuriin Sodankylään voi kulkea kahta kautta: eteläisempää Pelkosenniemen reittiä ja sitten Kitisen vartta tai pohjoista kautta Värriön, Tanhuan ja Kelujärven kautta. Viime sotien välillä noin vuonna 1940 rakennettu Salpalinja kulkee kirkonkylän tuntumassa. == Historiaa ja kulttuuria == Savukoski on ollut vuosisatoja harvaanasuttua saamelaisasutusta. Suomalaiset ovat tulleet oikeastaan vasta 1700-luvulla vesireittien kautta. Kristinusko näyttää tulleen idästä päin, ja evankelis-luterilainen kirkko on rakennettu rajakirkoksi vasta vuonna 1956 pienenä sisältäen asuinrakennuksen, kellotapuli pari vuotta myöhemmin. Savukosken seurakunta erotettiin Sodankylän pastoraatista 1916, mutta vuodesta 1931 se on kuulunut Pelkosenniemen seurakuntaan. Savukosken kirkonkylän polttivat saksalaiset sotilaat Lapin sodassa. Savukosken kirkonkylällä on Korvatunturin koulu sekä Savukosken lukio sekä esiopetusta. Muuta kulttuuritarjontaa tuovat Kemijärven kansalaisopisto sekä Koillis-Lapin musiikkiopisto. Savukosken kirkonkylää pidetään valtakunnallisesti arvokkaana kulttuurimaisemana, koska maisemassa yhdistyvät soisuus ja korkeuserot, lähinnä Mukkavaara, lisäksi säilyneet jokitörmät molemmin puolin jokea, vaikka kirkon puolella on omakotitaajama ja vastapuolella maalaismaisemaa. == Lähteet == Luokka:Savukosken kylät Luokka:Suomen kirkonkylät Luokka:Suomen kuntakeskukset
Hatrið mun sigra

Hatrið mun sigra on islantilaisen yhtyeen Hatarin esittämä kappale, jolla he edustivat Islantia vuoden 2019 Eurovision laulukilpailussa. Kappale kilpaili Euroviisujen finaalissa, jossa se sai 232 pistettä ja saavutti sijan 10. == Lähteet == Luokka:Islannin euroviisuedustuskappaleet Luokka:Vuoden 2019 euroviisuedustuskappaleet
Kpomassè

Kpomassè on kaupunki, arrodissementti ja piirikunta Etelä-Beninin Atlantiquen departementissa. Piirikunnan pinta-ala on 305 neliökilometriä ja vuonna 2013 sen asukasluku oli 67 648 henkeä. Kpomassèn koulutus- ja tuotantokeskus perustettiin vuonna 1999 YK:n pakolaisasiain päävaliokunnan aloitteesta. Kpomassè-keskuksen tavoitteena on minimoida pakolaisten läsnäolon vaikutus Beninin kehitysohjelmiin. Keskus rohkaisee pakolaisten yhteiskunnallista ja taloudellista integroitumista maahan sekä tarjoaa väestölle taitoja tuotantomenetelmien hallinnan tekniikoissa maatalouden (karjanhoito, kalanviljely, kasvien tuotanto, pienimuotoinen jalostus jne.) ja käsitöiden aloilla. == Aluejako == Kpomassèn piirikunta on jaettu yhdeksään arrondisementtiin: * Aganmalome * Agbanto * Agonkanme * Denome * Dekanme * Segbeya * Segbogue * Tokpa-Dome * Kpomasse == Viitteet == Luokka:Beninin kaupungit
Elli Pikkujämsä

Elli Pikkujämsä (s. 24. lokakuuta 1999) on suomalainen jalkapalloilija ja lumilautailija. Jalkapallossa Pikkujämsä edustaa yhdysvaltalaista NWSL-seura Racing Louisvilleä, johon hän siirtyi helmikuussa 2023. Tätä ennen hän edusti kolme kautta ruotsalaista KIF Örebrota. Kaudella 2019 hän edusti Naisten Liigassa SM-hopealle sijoittunutta FC Honkaa ja hänet valittiin liigakauden parhaaksi puolustajaksi. Pikkujämsä debytoi A-maajoukkueessa maaliskuussa 2019 Tšekkiä vastaan pelatussa Kypros Cupin ottelussa. Hän on vuoden 2023 loppuun mennessä pelannut 32 maaottelua ja tehnyt niissä yhden maalin, heinäkuussa 2023 Tampereella Skotlantia vastaan. Lumilautailussa Pikkujämsä on voittanut nuorten MM-kilpailuissa slopestylessä hopeaa vuosina 2014 ja 2015 sekä pronssia vuonna 2017 slopestylessä ja big airissa. Nuorten talviolympialaisissa hän on voittanut slopestylessä hopeaa vuonna 2016. Vuonna 2017 Pikkujämsä voitti Eurooppa-cupin osakilpailun slopestylessä. == Lähteet == *Elli Pikkujämsä Suomen Palloliitto. === Viitteet === Luokka:Suomalaiset jalkapalloilijat Luokka:Suomalaiset lumilautailijat Luokka:Vuonna 1999 syntyneet Luokka:Elävät henkilöt
Katri Rehtijärvi

Katri Elina Rehtijärvi, o.s. Tynni, (7. helmikuuta 1912 Venjoki – 15. toukokuuta 1987 Helsinki) oli suomalainen lääkäri, joka toimi Oulun yliopiston iho- ja sukupuolitautiopin professorina vuosina 1965–1975. == Ura == Inkerinmaan Venjoella syntynyt Rehtijärvi kirjoitti ylioppilaaksi 1931 ja valmistui lääketieteen lisensiaatiksi Helsingin yliopistosta 1943. Sen jälkeen hän työskenteli yksityislääkärinä Helsingissä vuoteen 1964 saakka. Samalla Rehtijärvi toimi myös apulaislääkärinä Helsingin yleisessä sairaalassa ja vuodesta 1959 lähtien Helsingin yliopistollisen keskussairaalan ihotautiklinikan apulaisylilääkärinä. Vuosina 1965–1975 hän toimi Oulun yliopiston iho- ja sukupuolitautiopin professorina ja Oulun yliopistollisen keskussairaalan iho- ja sukupuolitautien klinikan ylilääkärinä. Rehtijärvi väitteli tohtoriksi 1963. == Perhe == Rehtijärven vanhemmat olivat opettaja Kaapre Tynni ja Lilja Maria Piipponen. Hänen sisaruksiaan olivat runoilija Aale Tynni ja kääntäjä Martta Tynni. Perhe muutti Suomeen vuonna 1919. Viitattu 4.3.2019. Hän avioitui 1941 Lauri Rehtijärven kanssa. Heidän poikansa Pentti Rehtijärvi (1943–1986) oli Turun yliopiston geologian ja mineralogian apulaisprofessori. == Teokset == * == Lähteet == Luokka:Suomalaiset lääkärit Luokka:Suomalaiset professorit Luokka:Oulun yliopiston professorit Luokka:Inkeriläiset henkilöt Luokka:Vuonna 1912 syntyneet Luokka:Vuonna 1987 kuolleet
Ålander

Ålander on sukunimi, joka on muun muassa seuraavilla suomalaisilla henkilöillä: *Esa Ålander (1946–2016), keihäänheittäjä *Freka Ålander (1883–1937), kuvittaja, mainospiirtäjä ja taidemaalari *Kyösti Ålander (1917–1975), arkkitehtuurin tutkija, kriitikko ja Suomen rakennustaiteen museon intendentti
Suojanen

Suojanen on sukunimi, joka on muun muassa seuraavilla suomalaisilla henkilöillä: *Päivikki Suojanen, Päivikki Antola (s. 1945), uskontotieteilijä ja etnologian professori *Reino Suojanen (1925–2016), jalkapalloilija *Tauno Suojanen (1935−2022), viihdemusiikin manageri *Tytti Suojanen (1969–2021), teknisen viestinnän tutkija.
Hôpital Ambroise-Paré

Hôpital Ambroise-Paré () on sairaala Boulogne-Billancourtissa. Se on osa Assistance publique - Hôpitaux de Parisia ja Versailles’n yliopistonBiomarqueurs en Cancérologie et Onco-Hématologie (BCOH) opetuskeskusta. Se on rakennettu vuonna 1923 ja se on Euroopan suurimpia sairaaloita. == Lähteet == Luokka:Ranskan sairaalat Luokka:Hauts-de-Seine
Sosiaaliturvan alikäyttö

Sosiaaliturvan alikäyttö on sosiaalipoliittinen ongelma, jossa toimeentulotukeen oikeutettu jättää hakematta tukea. Tuen hakematta jättäminen koskee usein kaikkein heikoimmassa asemassa olevia. Toimeentulotuen alikäyttäjiä saattaa olla yhtä paljon kuin toimeentulotuen saajia. Syitä sosiaaliturvan alikäyttöön ovat, että tukea ei haluta, osata tai kehdata hakea. Sosiaaliturvan alikäyttöä aiheuttavat byrokratia, häpeä ja tietämättömyys. Sosiaaliturvan alikäyttö on suurempi ongelma kuin sosiaaliturvan väärinkäyttö. Toimeentulotuen alikäyttö tulee myös yhteiskunnalle kalliimmaksi kuin se säästynyt rahasumma, joka on koitunut siitä, ettei etuutta ole haettu. Vuonna 2015 jopa 100 000 suomalaista jätti hakematta toimeentulotukea. Toimeentulotuki on tarkoitettu väliaikaiseksi kriisiavuksi talousvaikeuksissa kamppaileville henkilöille. Seurauksena henkilön rahavaikeuksista voi tulla vaikeasti selvitettävä vyyhti. Sosiaaliturvan alikäyttöä on yritetty ratkaista siirtämällä toimeentulotuen hakeminen sosiaalitoimistolta Kelalle vuodesta 2017 alkaen. Yhtenä uudistuksen huonona puolena pidetään, että kaikki eivät osaa hakea kirjallisella hakemuksella toimeentulotukea Kelalta. Sosiaalityö- ja siihen liittyvien palvelujen ja etuuksien vaikuttavuus -tutkimuksessa haasteltujen sadan henkilön pohjalta on pääteltävissä, että jopa kolmasosa toimeentulotukeen oikeutetuista tarvitsee paljon apua etuuden hakemisessa. Lännen Median kyselyn mukaan toimeentulotuen siirtäminen Kelalle on vähentänyt sosiaaliturvan alikäyttöä. Sosiaaliturvan vastikkeellisuuden lisääminen saattaa lisätä sosiaaliturvan alikäyttöä, kun järjestelmästä tulee monimutkaisempi. ==Katso myös== *Byrokratialoukku ==Lähteet== ==Aiheesta muualla== *Toimeentulotuen alikäytön laajuus ja merkitys Kuivalainen (PDF) Luokka:Sosiaaliturva
Spåre

Spåre on tai on ollut muun muassa seuraavien suomalaisten henkilöiden sukunimi: * Adolf Ferdinand Spåre (1842–1917), sotilas ja virka- ja valtiopäivämies * Arthur Spåre (1862–1937), kenraalimajuri ja kuvernööri * Alexander Eugen Spåre (1856–1907), juristi ja valtiopäivämies, Karl Vilhelm Spåren poika * Axel Johan Alfons Spåre (1847–1917), juristi ja valtiopäivämies, Karl Vilhelm Spåren poika * Gustaf Adolf Spåre (1816–1878), kollegiasessori ja valtiopäivämies * Gustaf Emil Alfons Spåre (1858–1923), liike- ja valtiopäivämies, Gustaf Adolf Spåren poika * Henrik Spåre (1664–1747), everstiluutnantti * Henrik August Vilhelm Spåre (1845–1909), kenraalimajuri * Henrik Robert Spåre (1757–1829), sotaneuvos ja valtiopäivämies * Karl Gustaf Spåre (1844–1910), juristi ja virka- ja valtiopäivämies, Karl Vilhelm Spåren poika * Karl Vilhelm Spåre (1815–1893), juristi, maanviljelijä ja valtiopäivämies, Gustaf Adolf Spåren veli * Knut Robert Karl Walfrid Spåre (1831–1903), senaattori * Maximilian Spåre (1879–1954), eversti ja virka- ja valtiopäivämies * Rafael Spåre (1864–1943), kenraalimajuri ja kuvernööri * Ulla Spåre (Ulla Marita Forsström) (1921–1996), kirjailija
Kolokvintti

Kolokvintti (, katkera kurkku) on kurkkukasveihin kuuluva Citrullus colocynthis -kasvilaji ja sen kuivattu hedelmä. Kypsien hedelmien seinän uloin, kova kerros poistetaan ja hedelmiä käytetään ihmisen hyödyksi niiden sisältämän kolokyntiinin takia. Kolokvintti on köynnöskasvi, joka kiipeilee kärhien avulla. Sillä on pariliuskaiset lehdet ja melko suuret, yksineuvoiset kukat. Kasvin hedelmät () ovat pyöreitä, noin appelsiinin kokoisia (6–8 cm) ja niiden siemenet ovat kuudessa lokerossa. Tuoreiden hedelmien kellanruskea pinta muuttuu kuivuessaan vaaleankeltaiseksi. Hedelmät ovat hyvin kevyitä, sillä niiden mallon rakenne on hohkainen. Kasvin kasvu- ja kasvatusaluetta on Välimeren tienoo, Afrikka ja Länsi-Aasia. Hedelmistä saatavaa kolokyntiiniä on käytetty muun muassa ulostuslääkkeenä lääketeollisuudessa ja alkoholin denaturoimiseen. ==Lähteet== == Aiheesta muualla == * Suomen Lajitietokeskus: Kolokvintti – Citrullus colocynthis Luokka:Kurkkukasvit Luokka:Hedelmät
Kolokyntiini

Kolokyntiini on kolokvintin hedelmissä oleva glykosidi, joka on suurena määränä ihmiselle myrkyllinen. Aine liukenee alkoholiin, jonka vuoksi sitä on käytetty alkoholin denaturointiin. Lääketeollisuudessa sitä on käytetty lääkkeenä, koska sillä on ulostava vaikutus. Kolokyntiiniä on aiemmin käytetty myös maalien ja tapettiliisterien lisäaineena sen syöpäläisiä karkottavan vaikutuksen vuoksi. ==Lähteet== Luokka:Glykosidit
Syöpäläinen

Syöpäläinen on ihmisen tai kotieläimen ulkopinnalla elävä tai muuten ihmisen elinpiiriä suosiva loinen. Useimmiten kyseessä on verta imevä hyönteinen tai hämähäkkieläin. Jotkin syöpäläisistä voivat levittää tartuntatauteja. Tavallisimpia syöpäläisiä ovat kirput, lutikat, täit ja jotkin punkit. Jotkin hiirissä ja rotissa elävät kirppulajit voivat kuljettaa ruttoa ja lavantautia ihmiseen. Tällainen on esimerkiksi rotankirppu. Ihmisen vaatetäi levittää pilkkukuumetta ja toisintokuumetta. ==Lähteet== Luokka:Eliöt
Meijerikonsulentti

Meijerikonsulentti oli vuosina 1896–1919 Suomessa käytössä ollut valtion virkamiehen virkanimike. Hänen tehtävänsä oli valvoa valtionapua saavien meijerien toimintaa ja edistää maan meijeritaloutta. Vuonna 1913 meijerikonsulenttien kokonaismäärä oli neljä kappaletta. Meijerikonsulenttien edeltäjiä olivat valtion meijeristit, joita oli valtion palveluksessa vuodesta 1874 lähtien yksi ja vuodesta 1877 alkaen kaksi kappaletta. Ammattinimikkeenä ja tutkintonimikkeenä meijeristi on ollut käytössä myöhemminkin. ==Lähteet== ==Katso myös== *Juustonvalmistuksen konsulentti *Kantakirjakonsulentti Luokka:Lypsykarjatalous Luokka:Suomen entiset viranomaiset ja keskusvirastot
Maarykmentti

Maarykmentti oli Ruotsin kuningas Kustaa II Aadolfin 1617 perustama jalkaväen suurin sotilashallinnollinen joukko-osasto. Näillä lippukunnan korvanneilla hallinnollisilla yksiköillä oli kullakin oma rekrytoimisalueensa, joilta asevelvolliset kenttäjoukot koottiin. Monen eri vaiheen jälkeen Ruotsin ja Suomen armeijan kokoonpanossa päädyttiin siihen, että muodostettiin kenttärykmenttejä, joissa oli kahdeksan noin 150 miehestä koostuvaa komppaniaa. ==Lähteet== Luokka:Historiallinen jalkaväki
Meri Koivusalo

Meri Koivusalo (s. 1964) on suomalainen lääkäri. Hän toimii kansainvälisen terveyspolitiikan professorina Tampereen yliopistossa. Koivusalo on väitellyt lääketieteen tohtoriksi Helsingin yliopistossa ja lisäksi hänellä on maisterin tutkinto Lontoon Hygienia- ja Trooppisen lääketieteen korkeakoulusta. Koivusalo on erikoistunut globaaliin terveyspolitiikkaan ja kirjoittanut etenkin kansainvälisen kaupan ja kansainvälisten järjestöjen ja terveyspolitiikan yhteyksistä. Ennen siirtymistään Tampereen yliopiston professoriksi Koivusalo toimi kansainvälisen terveyden erityistutkijana STAKESissa ja Terveyden ja hyvinvoinnin laitoksessa (THL). Koivusalo on toiminut asiantuntijana Sosiaali- ja terveysministeriölle, Euroopan komissiolle, WHO:lle ja useille kansainvälisille kansalaisjärjestöille. Koivusalo julkaisi kehitysmaa-aktivisti Outi Hakkaraisen kanssa pamfletin Terveys kaupan (Into Kustannus), jossa vaadittiin kansainvälistä terveyssolidaarisuutta, kyseenalaistettiin Bill Gatesin kaltaisten "hyväntekeväisyyskapitalistien" rooli ja esitettiin, että terveydestä on tullut "markkinatavaraa". Hän on myös vaatinut alustatyön sääntelyä työn suorittajan hyväksi. Koivusalo on painottanut, että terveys pitäisi vahvemmin ottaa osaksi kaikkia poliittisia päätöksiä. Tämä ilmenee esimerkiksi puhuttaessa hyvinvointitaloudesta, jossa taloutta tarkastellaan hyvinvoinnin lisäämisen kautta. Valitettavasti talouskasvun hyödyt yhä useammin kasautuvat harvoille tai katoavat julkisen talouden piiristä verojärjestelyjen kautta. Useissa maissa terveyttä koskeviin päätöksiin vaikuttavat tiukat julkisen talouden tasapainottamisen velvoitteet. Vaarana on, että talouden tasapainottamiseksi unohdetaan, että hyvinvointikin edistää talouskasvua ja luo hyvinvointimarkkinoita. Kansanterveyden näkökulmasta Euroopan unionia ei voi ohittaa. Koivusalon Ehyt-blogi 17.5.2019. Viitattu 11.4.2020. == Perhe == Koivusalo on lääketieteellisen kemian professori Martti Koivusalon tytär ja valtiotieteilijä Markku Koivusalon sisar. == Lähteet == * ===Viitteet=== Luokka:Suomalaiset lääkärit Luokka:Suomalaiset professorit Luokka:Tampereen yliopiston professorit Luokka:Vuonna 1964 syntyneet Luokka:Elävät henkilöt
Sanna Pinola

Sanna Pinola (s. 8. lokakuuta 1975) on suomalainen uransa päättänyt kilpa- autoilija. Hän kilpaili pääasiassa kotimaan ja Skandinavian radoilla Formula 4 ja Formula 3 -luokissa. Uransa huipulla hän oli vuonna 2001 voittaessaan Formula 3 -luokan Pohjoismaiden mestaruuden. Vuonna 1999 hän sijoittui kolmanneksi Formula 3:n Ruotsin mestaruussarjassa ja viidenneksi Pohjoismaiden mestaruussarjassa. Pinola päätti uransa kauteen 2002 sijoittumalla toiseksi Formula 3:n Suomen mestaruussarjassa. Kilpailu-uransa jälkeen Pinola on tullut tunnetuksi muusikko Anssi Kelan avovaimona. Oltuaan yhdessä liki 20 vuotta he avioituivat maaliskuussa 2022. Pari tapasi Pinolan opastaessa Kelaa ajamaan Formula 3 kilpa-autoa. == Lähteet == * Sanna Pinolan uratilastot DriverDB:ssa === Viitteet === Luokka:Suomalaiset autourheilijat Luokka:Vuonna 1975 syntyneet Luokka:Elävät henkilöt
Telemóveis

Telemóveis on portugalilaisen laulajan Conan Osíriksen esittämä kappale, jolla hän edusti Portugalia vuoden 2019 Eurovision laulukilpailussa. Kappale kilpaili Euroviisujen ensimmäisessä semifinaalissa, jossa se sijoittui viidenneksitoista ja karsiutui finaalista. == Lähteet == Luokka:Portugalin euroviisuedustuskappaleet Luokka:Vuoden 2019 euroviisuedustuskappaleet
Delta Force (videopeli)

Delta Force on NovaLogicin kehittämä ja julkaisema ensimmäisen persoonan ammuntapeli, joka on julkaistu vuonna Windowsille. Peli käyttää NovaLogicin Voxel Space 3 pelimoottoria. Osa näytettävistä asioista kuten hahmot ja rakennukset käyttävät polygonigrafiikkaa muiden osien käyttäessä vokseligrafiikkaa. == Vastaanotto == Peli on saanut IGN:n arvostelussa arvosanaksi 8.7/10. Peli on saanut GameSpotin arvostelussa arvosanaksi 9.1/10. == Lähteet == == Aiheesta muualla == * Luokka:Vuoden 1998 videopelit Luokka:Windows-pelit
Ellen Lohr

Ellen Lohr (s. 12. huhtikuuta 1965 Mönchengladbach) on saksalainen uransa lopettanut kilpa-autoilija. Hän kilpaili uransa aikana useissa eri sarjoissa. Uran ainoaksi mestaruudeksi jäi Formula Ford 1600 -luokan Saksan mestaruus vuodelta 1987. Lohr aloitti uransa vuonna 1984 osallistuen kansalliseen Ford Fiesta Ladies Cup sarjaan. Vuonna 1985 hän debytoi Formula Ford 1600 sarjassa. Kolmen kauden loppusijoitukset sarjassa olivat nousujohteisesti 6., 4. ja 1. Vuonna 1987 Lohr kokeili useita erilaisia kilpa-autoilu luokkia. Hän ajoi yhden kisan Saksan F3-luokassa, kolme kisaa DTM-sarjassa ja kaksi kisaa vakioautojen epävirallisessa MM-sarjassa (FIA WTCC) BMW M3:lla sekä yhden kilpailun Porsche 944 Turbo Cupissa. Vuonna 1988 Lohr kilpaili Saksan F3-sarjassa sijoittuen loppupisteissä sijalle 14 ja sen ohella FIA ETCC -sarjassa Schnitzer Motorsportin BMW:lla sijoittuen sijalle 31. Formula 3:ssa Lohr kilpaili kauteen 1990 asti ja ajoi kutsukilpailuna järjestetyssä F3:n Monacon GP:ssa toiseksi. Kisan voitti ranskalainen Laurent Aiello. Muita tunnettuja nimiä kisassa olivat Alessandro Zanardi ja Olivier Panis. Vuosina 1991–1995 Lohr kilpaili Mercedeksen tallissa Saksan DTM-sarjassa. Paras sijoitus oli vuoden 1993 10. sija loppupisteissä. Vuosina 1995 ja 1996 Lohr kilpaili niin ikään Mercedeksen kuljettajana FIA ITCC sarjassa Vuosina 1999–2001 Lohr kilpaili Saksan Touring Car Challenge -luokassa Hondalla ja BMW:lla sijoittuen keskimmäisellä kaudella sarjassa viidenneksi. Kaudella 2002 Lohr kilpaili Keski-Euroopassa ajetussa V8Star luokassa ja seuraavana vuonna Formula 1-luokan kilpailujen yhteydessä ajetussa Porsche Supercupin kilpailuissa. Porsche cupissa sijoitus oli 17 vakiokilpailijan joukossa 11. Vuosina 2005 ja 2008 Lohr osallistui Nürburgringin 24 tunnin ajoihin saavuttamatta kuitenkaan mainittavaa menestystä. 2009 Lohr osallistui kolmeen Saksan Porsche Carrera Cupin kilpailuun. 2010 Lohr ajoi sekä Saksan ADAC GT Masters -sarjassa että FIA GT3 Euro -sarjassa kummassakin kaksi kisaa Lamborghini Gallardolla. 2011 oli jälleen välivuosi mutta vuosina 2012–2016 Lohr kilpaili säännöllisesti FIA:n kuorma-autojen EM-sarjassa ensin Mercedeksellä, ja heidän vetäydyttyään MAN:lla. Lohr päätti uransa kauden 2016 jälkeen. ==Lähteet== * Ellen Lohrin tilastot DriverDB:ssa Luokka:Saksalaiset autourheilijat Luokka:Vuonna 1965 syntyneet Luokka:Elävät henkilöt
Comanche (täsmennyssivu)

Comanche voi tarkoittaa jotain seuraavista: * Comanchet, intiaaniheimo ** Comanchen kieli, edellämainitun kieli * RAH-66 Comanche, sotilashelikopteri * Comanche, NovaLogicin pelisarja * Comanche, vuoden 1956 elokuva
Sui Wenjing

Sui Wenjing (s. 18. heinäkuuta 1995 Harbin, Kiina) on kiinalainen taitoluistelija. Hän on saavuttanut olympiahopeaa ja voittanut kaksi maailmanmestaruutta pariluistelussa. Hänen parinaan on luistellut Han Cong. == Ura == Sui Wenjing ja Han Cong voittivat juniorien maailmanmestaruuden vuosina 2010, 2011 ja 2012. Neljän maanosan mestaruuskilpailussa he saavuttivat ensimmäisen mestaruutensa vuonna 2012 ja samana vuonna he sijoittuivat MM- kilpailuissa yhdeksänneksi. Vuonna 2013 he sijoittuivat MM-kilpailuissa 12:nneksi ja seuraavana vuonna he voittivat jälleen neljän maanosan mestaruuden ja sijoittuivat MM-kilpailuissa kuudenneksi. Ensimmäisen MM- mitalinsa Sui ja Han saavuttivat Shanghaissa 2015 sijoittumalla hopealle. Vuonna 2016 he saavuttivat Bostonissa MM-hopeaa ja voittivat neljän maanosan mestaruuden. Seuraavan kauden alkupuolen he olivat poissa kilpailuista Suin jalkaleikkausten vuoksi mutta Helsingissä 2017 he voittivat maailmanmestaruuden ja samana vuonna jälleen neljän maanosan mestaruuden. Pyeongchangin talviolympialaisissa 2018 he saavuttivat hopeaa oltuaan lyhytohjelman jälkeen johdossa mutta saatuaan vapaaohjelmassa vasta kolmanneksi parhaat pisteet. He hävisivät saksalaisparille Aliona Savchenko / Bruno Massot vain 0,43 pistettä. Vuonna 2019 Sui ja Han voittivat neljän maanosan mestaruuden viidennen kerran urallaan. Maaliskuussa 2019 he voittivat toisen maailmanmestaruutensa. Vuoden 2019 lopulla Sui ja Han voittivat Torinossa Grand Prix -finaalin. Vuoden 2020 maailmanmestaruuskilpailut peruttiin koronaviruspandemian vuoksi. Vuonna 2021 Sui ja Han saavuttivat MM- hopeaa vajaat kaksi pistettä venäläisparille Anastasija Mišina / Aleksandr Galljamov hävinneenä. MM-kilpailuissa 2019 Sui ja Han luistelivat piste- ennätyksekseen 234,84, joka koostui lyhytohjelman 79,24 pisteestä ja vapaaohjelman 155,60 pisteestä. Marraskuussa 2019 he paransivat lyhytohjelmaennätyksensä 81,27 pisteeseen. Sui on pituudeltaan 150-senttinen. Hänen ja Hanin valmentajiin kuuluu olympiavoittaja Zhao Hongbo ja koreografina toimii kanadalainen Lori Nichol. == Lähteet == Luokka:Kiinalaiset taitoluistelijat Luokka:Kiinalaiset olympiamitalistit Luokka:Vuonna 1995 syntyneet Luokka:Elävät henkilöt
Han Cong

Han Cong (s. 6. elokuuta 1992 Harbin, Kiina) on kiinalainen taitoluistelija. Hän on saavuttanut olympiahopeaa ja voittanut maailmanmestaruuden pariluistelussa. Hänen parinaan on luistellut Sui Wenjing. == Ura == Han Cong ja Sui Wenjing voittivat juniorien maailmanmestaruuden vuosina 2010, 2011 ja 2012. Neljän maanosan mestaruuskilpailussa he saavuttivat ensimmäisen mestaruutensa vuonna 2012 ja samana vuonna he sijoittuivat MM-kilpailuissa yhdeksänneksi. Vuonna 2013 he sijoittuivat MM-kilpailuissa 12:nneksi ja seuraavana vuonna he voittivat jälleen neljän maanosan mestaruuden ja sijoittuivat MM-kilpailuissa kuudenneksi. Ensimmäisen MM-mitalinsa Han ja Sui saavuttivat Shanghaissa 2015 sijoittumalla hopealle. Vuonna 2016 he saavuttivat Bostonissa MM-hopeaa ja voittivat neljän maanosan mestaruuden. Helsingissä 2017 he voittivat maailmanmestaruuden ja samana vuonna jälleen neljän maanosan mestaruuden. Pyeongchangin talviolympialaisissa 2018 he saavuttivat hopeaa oltuaan lyhytohjelman jälkeen johdossa mutta saatuaan vapaaohjelmassa vasta kolmanneksi parhaat pisteet. He hävisivät saksalaisparille Aliona Savchenko / Bruno Massot vain 0,43 pistettä. Vuonna 2019 Han ja Sui voittivat neljän maanosan mestaruuden viidennen kerran urallaan. Maaliskuussa 2019 he voittivat toisen maailmanmestaruutensa. MM- kilpailuissa 2019 Han ja Sui luistelivat piste-ennätyksekseen 234,84, joka koostui lyhytohjelman 79,24 pisteestä ja vapaaohjelman 155,60 pisteestä. Han on pituudeltaan 170-senttinen. Hänen ja Suin valmentajiin kuuluu olympiavoittaja Zhao Hongbo ja koreografina toimii kanadalainen Lori Nichol. == Lähteet == Luokka:Kiinalaiset taitoluistelijat Luokka:Kiinalaiset olympiamitalistit Luokka:Vuonna 1992 syntyneet Luokka:Elävät henkilöt
Christina Thörner

Christina "Tina" Thörner (s. 24. helmikuuta 1966) on ruotsalainen uransa päättänyt kartanlukija joka kilpaili ralliautoilun MM-sarjassa kaikkiaan 77 osakilpailussa. Hänet muistetaan ennenmuuta Isolde Holderiedin, Uwe Nittelin ja Kenneth Erikssonin kartanlukijana. == Ura == Thörner aloitti uransa RAC- rallissa vuonna 1985, jossa toimi ruotsalaisen Susanne Kottulinskyn kartturina. Pari ajoi tuona vuonna vain tämän yhden MM-osakilpailun. Seuraavana vuonna he osallistuivat kaikkiaan kymmeneen ralliin, joista kaksi MM-ralleja. Kaudella 1987 Thörner toimi Kottulinskyn kartanlukijana Ruotsin MM-rallissa sekä seitsemässä EM-sarjan tai Saksan mestaruussarjan rallissa. Välissä hän toimi yhden EM-rallin Skotlannissa Mats Jonssonin kartanlukijana ja päätti kauden Ola Strömbergin kartanlukijana Englannin MM-rallissa. Kaudella 1988 Thörner oli jälleen pääsääntöisesti Kottulinskyn kartturina mutta kauteen mahtui kaksi kisaa Lars-Erik Torphin ja Ola Strömbergin kartanlukijana. Kaudella 1989 Thörner ajoi seitsemän kilpailua kaikkiaan viiden eri kuljettajan kanssa. Kaudella 1990 Thörner ja hänen englantilainen kilpailijaparinsa Louise Aitken-Walker osallistuivat seitsemään MM- osakilpailuun. Portugalin rallissa he ajoivat ulos ja auto upposi järveen, mutta he saivat kaudella tämän jälkeen neljä luokkavoittoa sekä ensimmäisen naisten maailmanmestaruuden. Vuonna 1991 hän kilpaili seitsemässä rallissa, joista kolme Aitken-Walkerin ja kolme Leif Asterhagin kartanlukijana. Joukkoon mahtui kaksi MM- ja kaksi EM-osakilpailua sekä satunnaisia kisoja Englannin ja Ruotsin mestaruussarjoissa. 1992 Thörner kilpaili jälleen pääsääntöisesti Louise Aitken-Walkerin kartanlukijana EM-ralleissa. Kauden päättäneessä Englannin MM-rallissa kuljettajana oli televisiostakin tuttu Tiff Needell. Vuosina 1993–1995 Thörner kilpaili lähes poikkeuksetta saksalaisen Isolde Holderiedin kartanlukijana Mitsubishi Ralliart Germanyn lukuun. Poikkeuksena vuoden 1993 Ruotsin MM-ralli, jossa hän kilpaili Fordin tehdaskuljettajana ajaneen Mikael Ericssonin kartanlukijana. 1993 ohjelma koostui pääosin EM- ralleista mutta 1994 ja 1995 Thörner ja Holderied ajoivat MM-sarjassa. Vuodesta 1996 eteenpäin Thröner jatkoi Ralliart Germanyn palveluksessa, mutta kuljettajaksi vaihtui Uwe Nittel. Tätä jatkui aina kauden 1998 loppuun asti. Vuonna 1999 Thörner kilpaili ainoastaan Ruotsin MM-rallissa Mattias Ekströmin kartanlukijana. Ruotsin rallissa 2000 Thörner toimi Thomas Rådströmin kartanlukijana. Kaksikon yhteistyö sai jatkoa viiden rallin verran kaudella 2001. Kaudeksi 2002 Thörner vaihto Skoda Motorsportin tehdaskuljettaja Kenneth Erikssonin kartanlukijaksi ja he ajoivat täyden MM-sarjan. Škoda Octavia WRC oli kuitenkin varsin kilpailukyvytön joten lopputuloksena oli vasta 18. sija MM-sarjassa. Sekä Eriksson että Thörner lopettivat aktiiviuransa kauden päätteeksi. ==Lähteet== * Christina Thörnerin ura eWRC:ssa === Viitteet === Luokka:Ruotsalaiset kartanlukijat Luokka:Vuonna 1966 syntyneet Luokka:Elävät henkilöt
Australianhyppyrotat

Australianhyppyrotat (Notomys) on rottaeläinten heimoon kuuluva jyrsijäsuku, jota tavataan Australiassa. Sukuun kuuluu viisi elossa olevaa lajia sekä neljä hävinnyttä. Nisäkäsnimistötoimikunnan ehdotus suvun suomenkieliseksi nimeksi on australianhypikkäät. == Lajit == Sukuun kuuluu seuraavat 9 lajia: * Notomys alexis * Lyhythäntäaustralianhyppyrotta (Notomys amplus) † * Pohjoisaustralianhyppyrotta (Notomys aquilo) * Notomys cervinus * Ruskoaustralianhyppyrotta (Notomys fuscus) * Pitkähäntäaustralianhyppyrotta (Notomys longicaudatus) † * Isokorva-australianhyppyrotta (Notomys macrotis) † * Notomys mitchellii * Darlingdownsinhyppyrotta (Notomys mordax) † == Lähteet == Luokka:Varsinaiset rotat ja hiiret
Meagan Duhamel

Meagan Duhamel (s. 8. joulukuuta 1985 Lively, Ontario, Kanada) on kanadalainen taitoluistelija. Hän on voittanut olympiakultaa joukkuekilpailussa ja kaksi maailmanmestaruutta pariluistelussa. Hänen parinaan ovat luistelleet Ryan Arnold, Craig Buntin ja suurimpina menestysvuosina Eric Radford. Duhamelilla on suomalaisia sukujuuria; hänen äitinsä syntyi Kauhavalla Etelä-Pohjanmaalla. Hän on suomalaisen rap-artisti Spektin pikkuserkku. == Ura == Duhamel sijoittui juniorien maailmanmestaruuskilpailuissa Ryan Arnoldin kanssa pariluistelussa kahdeksanneksi vuonna 2005. Aikuisten maailmanmestaruuskilpailuihin hän osallistui ensimmäisen kerran vuonna 2008, jolloin hän sijoittui Craig Buntinin parina kuudenneksi. Seuraavana vuonna he olivat MM-kilpailuissa kahdeksantena. Vuonna 2010 Duhamel ja Buntin olivat neljän maanosan mestaruuskilpailussa kolmantena parantaen yhdellä sijalla edellistalven sijoitustaan. Kaudelle 2010–2011 Duhamelin pariksi tuli Eric Radford, jonka kanssa tuloksena oli toinen sija neljän maanosan mestaruuskilpailussa ja seitsemäs sija MM-kilpailuissa. Vuonna 2012 Duhamel ja Radford voittivat ensimmäisen seitsemästä perättäisestä Kanadan- mestaruudestaan ja sijoittuivat MM-kilpailuissa viidenneksi. Vuonna 2013 he voittivat neljän maanosan mestaruuden ja saavuttivat MM-kilpailuissa pronssia. Vuonna 2014 he sijoittuivat Sotšin olympialaisissa pariluistelussa seitsemänneksi ja saavuttivat joukkuekilpailussa hopeaa. Vuoden 2014 MM- kilpailuissa Duhamel ja Radford saavuttivat jälleen pronssia. Duhamel ja Radford voittivat pariluistelun maailmanmestaruuden Shanghaissa 2015 ja samana vuonna he voittivat myös neljän maanosan mestaruuden ja Grand Prix -finaalin. Vuonna 2016 he voittivat Bostonissa toisen maailmanmestaruutensa. Vuonna 2017 he sijoittuivat neljän maanosan mestaruuskilpailuissa toiseksi ja jäivät MM- kilpailuissa seitsemänneksi. Pyeongchangin talviolympialaisissa 2018 he voittivat kultaa joukkuekilpailussa ja saavuttivat pronssia pariluistelussa. MM-kilpailuissa 2016 Duhamel ja Radford luistelivat piste-ennätyksensä 231,99, johon sisältyi heidän vapaaohjelmaennätyksensä 153,81. Heidän lyhytohjelman piste-ennätyksensä 78,39 syntyi lokakuussa 2016 Skate Canada -kilpailussa. Duhamel on pituudeltaan 149-senttinen eli huomattavasti 188-senttistä pariaan Eric Radfordia lyhyempi. Parin valmentajana ovat toimineet Richard Gauthier, jonka kanssa he lopettivat yhteistyön kesällä 2017, ja Bruno Marcotte, jonka kanssa Duhamel avioitui kesällä 2015 ja joka jatkoi valmentajana Gauthierin potkujen jälkeenkin. == Lähteet == Luokka:Kanadalaiset taitoluistelijat Luokka:Kanadalaiset olympiavoittajat Luokka:Vuonna 1985 syntyneet Luokka:Elävät henkilöt Luokka:Kanadansuomalaiset henkilöt
Tesla Model Y

Tesla Model Y on Teslan valmistama J-segmentin crossover-sähköauto. Tesla julkisti Model Y:n 14. maaliskuuta 2019.https://electrek.co/2019/03/14/tesla- model-y-electric-suv-unveil/ Model Y:n valmistus alkoi tammikuussa 2020 ja toimitukset alkoivat pari kuukautta myöhemmin maaliskuussa. Toimitukset Suomeen ja muuhun eurooppaan alkoivat 2021 syyskuussa. 2021 lopulla kaikki euroopan Y mallit valmistetaan Saksassa. Model Y:n alusta pohjautuu Teslan aikaisempaan malliin, Model 3:een, ja mallit jakavatkin arviolta 75 % osistaan mukaan lukien sisustan ja voimalinjan. Model Y:stä tulee olemaan myös 7-paikkainen malli, joka on suunnitteilla, mutta toistaiseksi sitä ei ole voinut valita ja Tesla lupaa sitä vuodelle 2021. Model Y pitää sijaa pienemmälle crossover-mallille, sillä Model X täyttää jo ison luksus- crossoverin paikan. Alun perin Model Y:stä piti olla neljä varustelutasoa: takavetoiset Standard Range RWD ja Long Range RWD sekä nelivetoiset Long Range AWD ja Performance, mutta takavetoinen Standard Range peruttiin, sillä Musk ajatteli, ettei sen 250 mailin (402 km) toimintamatka olisi enää nykypäivänä hyväksyttävä. Toistaiseksi Tesla on toimittanut vain Long Range AWD and Performance -malleja, mutta halvempaa Long Range RWD -mallia saatetaan alkaa toimittaa vuoden 2021 alussa, joskaan tästä mallista ei ole vielä juuri mitään tarkempaa varmaa tietoa. == Tekniset tiedot == Mallivertailu (* = arvio, eikä pidä välttämättä paikkaansa) Malli Long Range RWD Long Range AWD Performance Hinta 59 990 € 67 390 € 73 790 € Paino (omamassa) 1909 kg 2 003 kg Sisätilat Premium-sisustus Värivaihtoehdot: musta, musta-valkoinen Premium-sisustus Värivaihtoehdot: musta, musta-valkoinen Renkaat 235/45R18 235/40R19 255/45R19 255/40R20 255/35R21 275/35R21 Akun kapasiteetti, käytettävissä / brutto — 72,5 / 74–75 kWh Toimintamatka (WLTP) 455 km 505 km 480 km DC-pikalatauksen tehohuippu 179 kW 250 kW Oman laturin teho (AC-hidaslataus) — 11 kW Moottorit ja voimansiirto Yksimoottorinen takaveto Kaksimoottorinen neliveto Tyyppi Takana Kestomagneetitahtimoottori Edessä — Oikosulkumoottori Tehohuippu Takana — — — Edessä — — — Yhdistetty — 258–286 kW (346–384 hp) 340 kW (456 hp) Vääntöhuippu — 510–527 N⋅m 639–673 N⋅m Huippunopeus 217 km/h 217 km/h 250 km/h Kiihtyvyys 0–100 km/h 6,9 s 5,1 s 3,7 s == Katso myös == * Tesla Model 3 * Tesla Model S * Tesla Model X == Lähteet == == Aiheesta muualla == * https://tekniikanmaailma.fi/tesla-paljasti-lopulta-odotetun-model-yn-talta-se- nayttaa/ Model Y Luokka:Sähköautot Luokka:J-segmentin autot Luokka:2020-luvun autot